Pranas Aleknavičius

Pranas Aleknavičius (1941 m. balandžio 10 d. Nibriuose, Jiezno valsčiuje – 2021 m. gruodžio 8 d. Kaune) – Lietuvos žemėtvarkos inžinierius.

Biografija 
1964 m. baigė Lietuvos žemės ūkio akademiją. 1983 m. ekonomikos mokslų kandidatas.

1966–1991 m. dirbo Žemėtvarkos projektavimo institute. 1993–1994 m. Žemės ūkio ministerijos Žemės tvarkymo departamento direktorius, 1995–1996 m. Žemėtvarkos ir geodezijos tarnybos direktoriaus pavaduotojas. 1977–1981 m. ir nuo 1987 m. Lietuvos žemės ūkio universiteto dėstytojas; nuo 1989 m. docentas. 1992–1993 ir 1999–2001 m. Žemėtvarkos katedros vedėjas, 2009 m. profesorius. 1997–1999 m. Valstybinio žemėtvarkos instituto direktoriaus pavaduotojas, 2000–2004 m. Žemės ūkio ministro patarėjas. 2005–2007 m. Lietuvos žemėtvarkos ir hidrotechnikos inžinierių sąjungos pirmininkas.

Bibliografija 
 Žemėtvarkos projektavimas ir žemėtvarkos darbų organizavimas, su J. Optažiene, 2 d., 1986 m.
 Žemės kadastras, su kitais, d. 2, 1989 m.
 Žemėtvarka Lietuvoje, su kitais, 2004 m.
 Žemės kadastras, 2008 m.
 Žemės santykių pertvarkymas Lietuvos kaime 1989–2008 metais, 2008 m.

Vadovėliai 
 Žemės teisė, 2007 m.
 Aplinkos politika ir valdymas, su kitais, 2008 m.
 Žemės administravimas, su kitais, 2008 m.

Šaltiniai 

Lietuvos žemėtvarkos inžinieriai
Lietuvos žemės ūkio teoretikai
LTSR valstybinės premijos laureatai